Crna Gora

O P Š T I N A B A R

Sekretarijat za društvene djelatnosti

**Izvještaj o radu za 2018. godinu**

Tokom 2018. godine Sekretarijat za društvene djelatnosti vršio je poslove i zadatke iz svoje nadležnosti, u okviru prava, obaveza i ovlašćenja utvrđenih Zakonom, Statutom opštine, aktima Predsjednika opštine i drugim pozitivnim propisima.

 Poslovi i zadaci su obavljeni u predviđenom roku, te ovaj Izvještaj predstavlja koncipiran, jedinstven dokument o realizovanim aktivnostima ovog Sekretarijata. Svi pristigli dopisi i zahtjevi, ukupno 1854, obrađeni su i proslijeđeni nadležnim Službama ili strankama.

Svi službenici i namještenici su u 2018.godini, uz puno angažovanje, izvršili svoje zadatke pravovremeno i kvalitetno.

U izvještajnom periodu iz svojih nadležnosti, dajemo sljedeći prikaz po oblastima rada:

1. **Boračko invalidska zaštita, zdravstvo, NVO, raseljena lica**

Iz boračko-invalidske zaštite obrađeno je:

* 7 zahtjeva u vezi povećanja stepena invaliditeta, priznavanja prava na materijalno obezbjeđenje boraca NOR-a, putnih troškova, prestanak prava na materijalno obezbjeđenje, pogrebni troškovi,
* 525 Uvjerenja da lice nije korisnik prava na tuđu njegu i pomoć po osnovu boračko – invalidske zaštite;
* 4 potvrda provjere boračko invalidske zaštite;
* 27 zahtjeva po pitanju nevladinih organizacija;
* 9 zahtjeva za isplatu naknade troškova za utvrđivanje smrti lica van zdravstvenih ustanova
* 10 ostalih dopisa.

Dana 01.02.2018. godine Skupština opštine Bar donijela je Odluku o kriterijumima, načinu i postupku raspodjele sredstava nevladinim organizacijama („Sl. list Crne Gore-opštinski propisi“, br. 6/18), čiji je obrađivač bio ovaj Sekretarijat.

U okviru svojih nadležnosti, a po ovlašćenju predsjednika, Sekretarijat za društvene djelatnosti je dao 1 preporuku za nevladine organizacije koje su konkurisale sa projektima u pogledu personalnog asistenta kod Zavoda za zapošljavanje Crne Gore.

U oblasti zdravstva, a u pogledu mrtvozorstva, ustanovljeno je da se Odluka o naknadi troškova utvrđivanja smrti lica van zdravstvenih ustanova („Sl. list – opštinski propisi”, broj 27/12) više ne treba primjenjivati, jer je zasnovana na odredbama Zakona o zdravstvenoj zaštiti koji je prestao da važi, pa ne postoji pravni interes za primjenu iste kod lokalne samouprave.

Takođe, pripremljena je i upućena Informacije o stanju u primarnoj zdravstvenoj zaštiti u Opštini Bar za 2017. godinu.

1. **Socijalna i dječija zaštita i rodna ravnopravnost**

Skupština opštine Bar, na sjednici održanoj dana 08.02.2018. godine, donijela je Odluku o pravima iz socijalne i dječije zaštite(„Sl. list Crne Gore – opštinski propisi“, broj 07/18),čiji je obrađivač bio ovaj Sekretarijat, a čime je bliže regulisana ova oblast za potrebe korisnika na lokalnom nivou.

U pogledu jednokratne novčane pomoći obrađeno je ukupno 479 zahtjeva.

Vezano za naknadu za opremu za novorođeno djete obrađeno je ukupno 392 zahtjeva, kao i 17 ostalih dopisa.

Shodno Odluci o ravnopravnosti polova ("Službeni list Crne Gore-opštinski propisi“ broj 41/11), Opstina Bar, odnosno Sekretarijat za društvene djelatnosti, pokrenuo je postupak izrade Lokalnog akcionog plana za rodnu ravnopravnost za period 2019-2022.

Pored navedenog, pripremljena je i upućena Informacije o stanju u socijalnoj i dječijoj zaštiti u Opštini Bar za 2017. godinu.

1. **Kultura i mediji**

 Predlog Programa podizanja spomen-obilježja na teritoriji opštine Bar je urađen i isti je dostavljen predsjedniku Opštine i predsjedniku Skupštine na odobrenje, kako bi se uputio Ministarstvu kulture na saglasnost.

 Ministarstvu kulture dostavljen je elektronski Registar spomen obilježja za teritoriju opštine Bar.

 U proceduri je pet zahtjeva za podizanje spomen-obilježja i to:

* Zahtjev SUBNORA za podizanje spomen obilježja na mjestu nekadašnjeg koncentracionog logora u Baru
* Zahtjev za izmještanje spomen-ploče u Limljanima
* Zahtjev za postavljanje spomen-obilježja – poprsja Kralja Bodina
* Zahtjev za podizanje spomen-obilježja Šćepanu Malom
* Zahtjev za podizanje spomen-obilježja Vladimiru i Kosari

Pored navedenog, u ovoj oblasti obrađeno je ukupno 25 zahtjeva.

1. **Obrazovanje**

Opština Bar-Sekretarijat za društvene djelatnosti, u okviru svojih nadležnosti, nagradio je najbolje učenike osnovnih i srednjih škola, 111 dobitnika diplome "Luča".

Nakon sprovedene procedure za nabavku udžbenika, obezbijeđeno je 559 kompleta udžbenika za učenike prvih razreda osnovnih škola.

Sekretarijat je u oktobru mjesecu raspisao Javni konkurs za stipendiranje talentovanih studenata za studijsku 2018/19 godinu. Komisija za stipendiranje talentovanih studenata za studijsku 2018/19 godinu dodijelila je 65 stipendija.

 U okviru Sekretarijata oformljena je Komisija za usmjeravanje djece sa posebnim obrazovnim potrebama čiji su članovi u izvještajnom periodu obavili deset zajedničkih sastanaka, kao i zajedničke sastanke sa roditeljima vezano za dobijanje njihove saglasnosti o usmjeravanju djece u odgovarajući obrazovni program. Doneseno je 41 rješenje o usmjeravanju djece u odgovarajući vaspitno-obrazovni program.

 Pored navedenog, u izvještajnom periodu organizovan je kviz - takmičenje „Koliko poznajem svoj grad", koje se u okviru manifestacije Dan Bara „24. novembar" tradicionalno organizuje za barske osnovne škole.

Takođe, pripremljena je i upućena Informacije o stanju u predškolskom, osnovnom i srednjem obrazovanju u školskoj 2017/18.

 U ovoj oblasti obrađeno ukupno 115 dopisa.

1. **Slobodan pristup informacijama**

U okviru svojih nadležnosti, a na osnovu zahtjeva za slobodni pristup informacijama, odgovoreno je na dva zahtjeva.

**6.Manjinska prava i slobode**

Prioritetna oblast u kojoj smo aktivno djelovali u ovoj godini bilo je uspostavljanje dijaloga između lokalne samouprave i RE zajednice kao i svih ostalih manjina koje žive na teritoriji naše opštine.

Opština Bar je dana 17.07.2018.god. u Podgorici, potpisala Memorandum o saradnji sa Savjetom Evrope i Ministarstvom za ljudska i manjinska prava, u okviru programa ROMACTED, zajedničke inicijative Evropske komisije i Savjeta Evrope, koji se implementira na području Zapadnog Balkana i Turske, a tiče se socijalne inkluzije Roma i Egipćna.

 Na zahtjev i za potrebu Ministarstva za ljudska i manjinska prava organizovali smo anonimno izjašnjavanje i odradili informaciju o zastupljenosti manjina u organima i službama lokalne samouprave.

Pratimo unapreðenje položaja i zaštite prava LGBTI osoba.

 U ovoj oblasti obrađeno je 7 dopisa.

1. **Mladi**

Shodno članu 24 Zakona o mladima („Službeni list CG“, br 42/16 i 13/18) Opština Bar, odnosno Sekretarijat za društvene djelatnosti, pokrenuo je postupak izrade Opštinske strategije za mlade za period 2019-2022 sa Akcionim planom.

Sekretarijat je odradio cijelu proceduru iz svoje nadležnosti. Izrada pomenutog dokumenta je u toku.

 U oblasti prevencija narkomanije u saradnji sa NVO Preporod organizovana je nagradna igra za učenike VII,VIII i XI razreda osnovnih škola i to likovnih i foto radova na temu “Ja biram pozitivne primjere“. Takođe je ostvarena saradnja sa predstavnicima Ministarstva zdravlja i OEBS-a u Crnoj Gori.

Ukupno obrađeno 26 dopisa.

1. **Sport**

Početkom godine organizovan je izbor za najboljeg sportistu, najboljeg sportskog kolektiva, perspektivnog sportistu, zaslužnog sportskog radnika i najboljeg trenera Bara za 2017. godinu.

Raspisan je Javni konkurs za sufinansiranje programa rada sportskih klubova.

Sekretar sekretarijata je na osnovu Predloga Komisije za raspodjelu sredstava sportskim klubovima za 2018.godinu donio Odluku o finansiranju programa rada sportskih klubova broj 09-600/18-347 od 09.05.2018.godine, kojom su opredijeljena sredstva za 19 sportskih klubova, kako je i propisano članom 17 stav 1 Odluke o utvrđivanju osnove i kriterijuma za finansiranje aktivnosti u sportu (“Službeni list CG-opštinski propisi”, br.19/15 i 46/16).

 Realizovan je projekat Opštinske školske Sportske igre za učenike srednjih škola u period 26-30. marta 2018. godine.

 Skupština Opštine Bar, na sjednici održanoj dana 10.12.2018. godine, donijela je Odluku o visini vlasničkog udjela u Fudbalskom klubu „Mornar“(„Sl. list Crne Gore – opštinski propisi“, broj 46/18),Odluku o visini vlasničkog udjela u Atletskom klubu „Mornar“(„Sl. list Crne Gore – opštinski propisi“, broj 46/18), Odluku o visini vlasničkog udjela u Rukometnom klubu „Mornar 7“(„Sl. list Crne Gore – opštinski propisi“, broj 46/18) i Odluku o visini vlasničkog udjela u Košarkaškom klubu „Mornar“(„Sl. list Crne Gore – opštinski propisi“, broj 46/18), čiji je obrađivač bio ovaj Sekretarijat.

 U ovoj oblasti obrađeno je 117 zahtjeva.

 Pored navedenih oblasti, obrađeni su podnesci kao i dopisi po službenoj dužnosti. Ukupno njih 50.

1. **Usavršavanje lokalnih službenika**

 Pored prethodno navedenih i svakodnevnih aktivnosti, ističemo učešće službenika ovog Sekretarijata na seminarima, radionicama i okruglim stolovima koji su od značaja za njegov kvalitetan rad i djelovanje, a takođe doprinose boljoj i jačoj saradnji Sekretarijata i njegovih partnera, a sve u cilju pružanja kvalitetnijih usluga našim građanima iz oblasti kojima se Sekretarijat bavi.

 **10. Zaključeni upravni ugovori**

 Shodno članu 6 Pravilnika o sadržaju godišnjeg izvještaja o postupanju u upravnim stvarima i bližem sadržaju i načinu vođenja evidencije o postupanju u upravnim stvarima (“Službeni list CG“, broj 82/17), sljedeće ugovore:

 1. Ugovor o realizaciji javnog rada „Personalni asistent“ broj 01-967 od 27.03.2018. godine, između Zavoda za zapošljavanje Crne Gore, NVO Društvo roditelja sa posebnim potrebama, Opštine Bar - Sekretarijata za društvene djelatnosti i JU Centar za socijalni rad za opštine Bar i Ulcinj.

2. Raskid ugovora o djelu broj 09-061/18-343 od 04.05.2018. godine izmeðu Opštine Bar-Sekretarijata za društvene djelatnosti i Lekoviæ Milene, psihologa.

3. Ugovor o djelu broj 06-061/18-395 od 15.05.2018. izmeðu Sekretarijata za društvene djelatnosti i Æalasan Branke, psihologa.

**11. Brojčani (statistički) prikaz godišnjeg izvještaja prvostepenog javnopravnog organa u upravnim stvarima**

Shodno članu 7 Pravilnika o sadržaju godišnjeg izvještaja o postupanju u upravnim stvarima i bližem sadržaju i načinu vođenja evidencije o postupanju u upravnim stvarima (“Službeni list CG“, broj 82/17), dajemo brojčani (statistički) prikaz godišnjeg izvještaja:

|  |  |  |
| --- | --- | --- |
| 1 | Naziv prvostepenog ogana | Sekretarijat za društvene djelatnosti |
| 2 | Broj pokrenutih upravnih postupaka po zahtjevu stranke | 952 |
| 3 | Broj pokrenutih upravnih postupaka po službenoj dužnosti | 20 |
| 4 | Broj neriješenih predmeta sa podatkom o broju neriješenih predmeta iz prethodne godine |  6 iz 2018 |
| 5 | Broj riješenih predmeta u izvještajnom periodu | 966 |
| 6 | Broj usvojenih i broj odbijenih zahtjeva | 435 usvojena i 1 odbijen  |
| 7 | Broj predmeta riješenih u roku | 428 |
| 8 | Broj predmeta riješenih po isteku roka | 41 |
| 9 | Broj obustavljenih postupaka | 1 |
| 10 | Broj podnijetih žalbi | 1 |
| 11 | Broj rješenja donijetih po zahtjevu za ponavljanje postupka | - |
| 12 | Broj podnijetih prigovora (broj usvojenih i broj odbijenih prigovora) | - |
| 13 | Broj i vrstu izdatih uvjerenja i drugih isprava o èinjenicama o kojima se vodi službena evidencija | 533 uvjerenja za regulisanje tudje njege i pomoæi kod Centra za socijalni rad  |
| 14 | Broj i vrstu izdatih uvjerenja i drugih isprava o èinjenicama o kojima se ne vodi službena evidencija | 7 uvjerenja za regulisanje studentskih prava van Crne Gore4 uvjerenja radi regulisanja stanovanja u studentski dom |
| 15 | Podatke o upravnom izvršenju (broj izvršenja preko drugih lica, broj izvršenja neposrednom prinudom, broj izvršenja na osnovu poravnanja, broj obustavljenih izvršenja i broj odloženih izvršenja) | - |